જ્યારે કોઇ પ્રીત કેરી વાંસળીનાં સૂર છેડે છે ત્યારે, એના તરંગોથી કોઇની મન-વીણાનાં તાર રણઝણી ઉઠે છે. પ્રીત ભર્યાં હૈયાં, કોઇ અનોખી અનુભૂતિનાં સ્પંદનોથી ધબકતાં રહે છે.. કોઇ અજાણ્યુ પોતાનું લાગે છે, પળ-પળ એના ભણકારા મહેસુસ થાય છે અને મન મીઠી મુંઝવણમાં અટવાયા રાખે છે.. આવુ જ કંઇક આ ગીતમાં દર્શાવ્યું છે …૧૯૭૫ માં પ્રદર્શિત થયેલી ફિલ્મ ” મેના ગુર્જરી ” નાં મારા આ પ્રિય ગીતમાં અભિનય આપ્યો હતો સ્વ. રાજીવ અને મલ્લિકા સારાભાઇએ તથા આ ગીત ને સ્વર આપ્યો છે, દિલીપ ધોળકિયા તથા ઉષામંગેશ્કરે.